Nicholas "Voodoo" Sadler

Nicholas "Voodoo" Sadler.

Ejer en gammel flodpram, som han bruger til at fragte mennesker og lidt fragt nær Skovly. Lidt fordrukken og notorisk overtroisk. Ok, måske meget fordrukken. Eks-soldat og -pirat. Flyttet til Skovly under en ny identitet. for at undslippe galgen og livet på flugt. Hans rigtige navn er egentlig Theodor "Grim" Harlan.

Tog med ud at lede efter bortkomne børn med Rhago og Arkan, som han kun kender overfladisk fra Skovlys kro, hvor han ofte ses ved baren (eller under den).

Under deres kamp fik Herren i flagermuseform landet på Nicholas og bidt ham, og Nicholas er nu iblandt de levende døde. Herren omkom under kampen, men hans afkom hjemsøger stadig landet. Herren har nekromantik fået smittet næsten alle i Nicholas' hold med diverse udøde og monstrøse tilstande. Nogle af dem er nu ghuls, andre varulve, osv....

Der var et vidne til deres blodtørstige aktiviteter: En af vagterne ved navn Soren så Nicholas' forvandling og efterfølgende blodbad og flygtede ud i vildnisset. Nicholas fik indfanget ham og forklaret at han ikke bare kunne lade ham gå og afsløre dem. Med dårlig samvittighed fik Nicholas gjort det klart for ham at han ikke havde noget andet valg end at følge med dem. Nicholas er siden da blevet mere og mere involveret i gruppens aktiviteter, og har allerede måttet dræbe vidner og slæbe lig om natten - og med en mærkelig grad af villighed og endda iver...

I Herrens underjordiske kompleks vågnede der endnu et af af Herrens afkom: Augustus er et levn fra en anden tid, men for hans vedkommende har intet ændret sig: Han vil underlægge sig landet og dets folk, hvilket er hans Blodret. Augustus er gammel og som Herren selv er han også magiker. Nicholas prøver at lære af denne gamle udøde, men havde svært ved hans blodtørstige og skånsesløse veje. Dilemmaet blev dog kortvarigt, da Augustus i sin arrogance omkom efter et par kampe med Den Hvide Guds udvalgte, ved at angribe en større lejr frontalt. Kampen endte i en gigantisk ildkugle, da den ledende præst ofrede sig for at udrydde den ondskab, der havde angrebet dem.

Soren er forbrændt og døende, og hans døende ønske er at få Mørkets gave. Hvordan kan man sige nej til nogen som i hans tjeneste har givet både liv og sjæl...?

Under snigangrebet af lejren fik Nicholas også uskadeliggjort en af Den Hvide Guds soldater uden at dræbe ham. Der er muligvis flere der under ultimatum nu vil sejle under piratflag...

Spiller: John Johannesen.

Sessions: 2, 7, 8.